**POTPISIVANJE UGOVORA O DODJELI BESPOVRATNIH SREDSTAVA – 5.10.**

**Ukupna vrijednost projekata:** 793.237.710,72 HRK

**EU sredstva:** 696.596.220,0 HRK

**Broj ugovora:** 35

**PREGLED UGOVORA PO POZIVIMA POTPISANIH 2017.:**

**Vrhunska istraživanja Znanstvenih centara izvrsnosti**

Potpisano ugovora: 10

Vrijednost projekata: 379.728.063,49 HRK

EU sredstva: 373.441.015,62 HRK (98%)

**Priprema i provedba Integriranih razvojnih programa temeljenih na obnovi kulturne baštine**

Potpisano ugovora: 30

Vrijednost projekata: 489.435.359,02 HRK

EU sredstva: 378.931.196,88 HRK (77%)

**Promicanje održivog korištenja prirodne baštine u nacionalnim parkovima i parkovima prirode**

Potpisano ugovora: 12

Vrijednost projekata: 494.435.118,00 HRK

EU sredstva: 361.169.813,02 HRK (73%)

**Poboljšanje isplativosti i pristupa dnevnim bolnicama i/ili dnevnim kirurgijama**

Potpisano ugovora: 23

Vrijednost projekata: 1.111.956.431,75 HRK

EU sredstva: 986.891.597,51 HRK (89%)

**Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelja usluga zdravstvene zaštite na primarnoj razini**

Potpisano ugovora: 14

Vrijednost projekata: 104.396.759,73 HRK

EU sredstva: 86.962.957,48 HRK (83%)

**Poboljšanje pristupa hitnoj zdravstvenoj zaštiti**

Potpisano ugovora: 4

Vrijednost projekata: 164.967.570,00 HRK

EU sredstva: 90.970.253,44 HRK (51%)

**Modernizacija, unaprjeđenje i proširenje infrastrukture studentskog smještaja za studente u nepovoljnom položaju**

Potpisano ugovora: 2

Vrijednost projekata: 118.064.636,98 HRK

EU sredstva: 112.388.529,43 HRK (95%)

**O UGOVORIMA KOJI SE POTPISUJU:**

* **Poziv: Razvoj e-usluga**

**Predmet Poziva**: Razvoj e-aplikacija kao što su e-Zdravlje, e-Uprava za zemljišno i prostorno planiranje, e-Kultura, e-Turizam, e-Pravosuđe, e-Uključivanje s ciljem pružanja boljih usluga građanima i povećanja produktivnosti javnog sektora, a u skladu s prioritetima za financiranje utvrđenim u Strategiji e-Hrvatska 2020.
**Svrha Poziva:** Povećanje korištenja IKT-a u komunikaciji između građana i javne uprave uspostavom IKT strukture za koordinaciju komunikacije te razvojem softverskih rješenja.

1. **KORISNIK:** **Ministarstvo pravosuđa RH**

**NAZIV PROJEKTA:** e-Sudski registar - faza 1

**UKUPAN IZNOS PROJEKTA:** 2.333.000,00 HRK

**EU SREDSTVA:** 1.983.050,00 HRK

**CILJ PROJEKTA:** Projekt e-Sudski registar provodi se u području prekogranične suradnje EU trgovačkih registara, te osnivanja trgovačkih društava (j.d.o.o. i d.o.o.) elektroničkim putem. Povezivanje Sudskog registra s drugim registrima EU i uspostava elektroničkih postupaka za registraciju poslovnog nastana (razina4) utvrđene su kao mjere nužne za stvaranje pogodnije pravnog i fiskalnog okruženja za gospodarske subjekte. Povezivanje registara i elektronička komunikacija bi trebala doprinijeti poticanju konkurentnosti gospodarstva smanjenjem administrativnih opterećenja i povećanjem pravne sigurnosti.

* **Poziv: Priprema i provedba Integriranih razvojnih programa temeljenih na obnovi kulturne baštine**

Grupa aktivnosti A) - Priprema dokumentacije za provedbu Integriranih razvojnih programa temeljenih na obnovi kulturne baštine

Sredstva ukupne vrijednosti 380.000.000 kuna iz Europskog fonda za regionalni razvoj namijenjena su pružanju potpora obnovi i revitalizaciji kulturne baštine kroz Integrirane razvojne programe temeljene na obnovi kulturne baštine koja podrazumijevaju ulaganje u kulturna dobra praćeno s komplementarnim razvojem dodatnih, primarno turističkih sadržaja/usluga s ciljem doprinosa održivom razvoju na lokalnoj i regionalnoj razini.

1. **KORISNIK: Grad Supetar**

**NAZIV PROJEKTA:** Revitalizacija kulturno povijesne cjeline Škrip

**UKUPNA IZNOS PROJEKTA**: 3.187.162,50 HRK

**EU SREDSTVA:** 2.215.822,50 HRK

**CILJ PROJEKTA:** Razvoj novih turističkih sadržaja te kontrolirana valorizacija kulturne baštine i uspostava autentične smještajne i ugostiteljske ponude te razvoj komponente kulturnog turizma,s tendencijom očuvanja i kvalitetne prezentacije ruralne baštine te brendiranje Škripa kao prepoznatljive turističke atrakcije destinacije Supetra.

1. **KORISNIK: Grad Petrinja**

**NAZIV PROJEKTA:** Povijesno-kulturna revitalizacija Grada Petrinje “POVIK za PETrinju”

**UKUPAN IZNOS PROJEKTA:** 1.533.750,00 HRK

**EU SREDSTVA:** 1.436.000,00 HRK

**CILJ PROJEKTA:** Cilj projekta “Povijesno-kulturna revitalizacija Grada Petrinje - POVIK za PETrinju" jest valorizacija kulturne baštine kroz koju će se doprinijeti društveno - gospodarskom razvoju Grada Petrinje, čineći ga prepoznatljivom destinacijom.

1. **KORISNIK: Grad Krapina**

**NAZIV PROJEKTA:** CRNA KRALJICA

**UKUPAN IZNOS PROJEKTA:** 2.905.000,00 HRK

**EU SREDSTVA:** 2.469.250,00 HRK

**CILJ PROJEKTA:** Grad Krapina će uz pomoć Arheološkog Muzeja u Zagrebu i Turističke zajednice grada Krapine izraditi projektnu dokumentaciju kako bi se provela revitalizacija kulturnih znamenitosti baštine (zgrada Palasa s okolišem i pećinom, Park skulptura Forma prima), generirali novi turistički proizvodi (pješački most, suvenirnica, muzejski postav Crna kraljica, muzejski postav pećine, multimedijska dvorana) i usluge (ugostiteljska usluga, edukacija, informiranje) te doprinijelo održivom razvoju turizma u gradu Krapini.

1. **KORISNIK: Tehnički muzej „Nikola Tesla“**

**NAZIV PROJEKTA:** Teslino novo ruho - Muzej znanosti i tehnike za 21. stoljeće

**UKUPAN IZNOS PROJEKTA:** 3.406.446,75 HRK

**EU SREDSTVA:** 2.651.271,00 HRK

**CILJ PROJEKTA:** Predmetni program usmjeren je na očuvanje, revitalizaciju i integraciju kulturne baštine, jačanje kapaciteta lokalnih dionika u području upravljanja.

1. **KORISNIK: Javna ustanova za upravljanje zaštićenim dijelovima prirode na području Splitsko-dalmatinske županije „More i krš“**

**NAZIV PROJEKTA:** Garagninov vrtal – Europski park svih Trogirana

**UKUPAN IZNOS PROJEKTA:** 1.592.075,00 HRK

**EU SREDSTVA:** 1.353.263,75 HRK

**CILJ PROJEKTA:** Svrha Integriranog programa „Garagninov vrtal – Europski park svih Trogirana“ je društveno–gospodarski razvoj grada Trogira i jačanje konkurentnosti UNESCO destinacije kulturnog turizma kroz održivo upravljanje spomenikom parkovne arhitekture Garagnin-Fanfogna. Revitalizacijom spomenika parkovne arhitekture „Garaginovog vrtla“ stvaramo zelenu oazu na ulazu u kameni grad Trogir kakva je do sada osjetno manjkala u turističkoj ponudi grada pod zaštitom UNESCO-a. Kroz park promoviramo „vrtni turizam“ kao segment ponude kulturnog turizma grada Trogira koja je "kroz" destinaciju Trogir stigla i u Hrvatsku. Park Garagnin-Fanfogna sukladno zamisli njegovog osnivača, fiziokrata Ivana Luka Garagnina ponovo postaje agrarni i botanički park u funkciji građana i poljoprivrednih gospodarstava.

1. **KORISNIK: Javna ustanova za upravljanje zaštićenim područjima i drugim zaštićenim dijelovima prirode Šibensko-kninske županije - Priroda**

**NAZIV PROJEKTA:** Turistička valorizacija tvrđave Sv. Nikole u kanalu Sv. Ante

**UKUPAN IZNOS PROJEKTA:** 2.645.814,42 HRK

**EU SREDSTVA:** 2.090.193,38 HRK

**CILJ PROJEKTA:** Ovaj integrirani program sveobuhvatno sagledava obnovu tvrđave u kojoj će, uz restauratorske i sanacijske radove, u obzir biti uzeta sadržajna definicija, infrastruktura, te turistički i marketinški potencijali. Time će se stvoriti iznimna turističko-posjetiteljska atrakcija na prostoru grada Šibenika koja će doprinijeti održivom društveno gospodarskom razvoju na lokalnoj i regionalnoj razini.

1. **KORISNIK: Šibensko – kninska županija**

**NAZIV PROJEKTA:** Hereditas - Projekt zaštite suhozidne tradicijske gradnje

**UKUPAN IZNOS PROJEKTA:** 8.648.178,93 HRK

**EU SREDSTVA:** 2.215.822,50 HRK

**CILJ PROJEKTA:** Projekt Hereditas će kroz obnovu kulturnog dobra Bunje Rašinov stan u Okitu kod Vodica uspostavom Centra za posjetitelje uspješno povezati svoje sadržaje te nedvojbeno potaknuti društveno – gospodarski razvoj kroz valorizaciju kulturne baštine, ali i učiniti Šibensko-kninsku županiju prepoznatljivim turističkim odredištem suhozidne tradicijske gradnje.

1. **KORISNIK: Općina Drenovci**

**NAZIV PROJEKTA:** Cesta zlatne niti

**UKUPAN IZNOS PROJEKTA:** 1.874.901,00 HRK

**EU SREDSTVA:** 1.183.624,20 HRK

**CILJ PROJEKTA:** Razvoj integriranog turističkog pristupa atraktivne turističke destinacije Cesta zlatne niti temeljenog na obnovi kulturne baštine u svrhu jačanja gospodarskog razvoja kroz povećanje novih radnih mjesta. Projekt obnavlja kulturnu baštinu i uspostavlja novu turističku infrastrukturu koja dodatno valorizira kulturnu baštinu te kroz integriralo djelovanje svih razvojnih elemenata omogućuje cjelovito oblikovanje i pozicioniranje turističke destinacije. Cesta zlatne niti će pridonijeti rješavanju gorućeg problema projektnog područja - povećanje lokalne ekonomske aktivnosti i otvaranje novih radnih mjesta.

1. **KORISNIK: Sisačko – moslavačka županija**

**NAZIV PROJEKTA:** Baština Zrinskih-Budućnost Banovine

**UKUPAN IZNOS PROJEKTA:** 5.940.814,92 HRK

**EU SREDSTVA:** 4.814.750,44 HRK

**CILJ PROJEKTA:** Revitalizacija kulturne baštine na području Sisačko - moslavačke županije i turističke destinacije u svrhu održivog razvoja regije kroz izradu pripremne dokumentacije za obnovu kulturnih dobara. Stvaranje prepoznatljive turističke destinacije kroz nove oblike turističke ponude vezane uz valorizaciju kulturne baštine.

1. **KORISNIK: Hrvatska akademija znanosti i umjetnosti**

**NAZIV PROJEKTA:** Arboretum i ljetnikovac Trsteno – obnova i revitalizacija petstogodišnje ladanjske cjeline

**UKUPAN IZNOS PROJEKTA:** 2.789.249,00 HRK

**EU SREDSTVA:** 1.845.436,70 HRK

**CILJ PROJEKTA**: Projekt je usmjeren na poboljšanje turističke ponude kao i na kreiranje jedinstvenog turističkog odredišta koje posjetiteljima nudi poseban doživljaj koji uključuje kulturnu graditeljsku i perivojnu baštinu te pejsažni prostor. Također, obnovit će se i zapuštene povijesne građevine (zgrada ljetnikovca, paviljon, kapelica, ljetna kuhinja s krušnom peći, mlinica, gospodarska zgrada te pojata) sukladno novim namjenama kako bi se osigurala samoodrživost projekta.

1. **KORISNIK: Općina Tar-Vabriga-Torre-Abrega**

**NAZIV PROJEKTA:** Eko muzej maslinovog ulja Tar-Vabriga

**UKUPAN IZNOS PROJEKTA:** 3.710.330,50 HRK

**EU SREDSTVA:** 2.322.400,00 HRK

**CILJ PROJEKTA:** Ovim projektom obnovit će se kulturno–turistička infrastruktura kojom će se unaprijediti turistička ponuda Općine Tar–Vabriga i time stvoriti preduvjeti za porast broja posjetitelja, noćenja, turističke potrošnje, porast zaposlenosti i prihod lokalnog gospodarstva. Većim iskorištavanjem kulturnih vrednota produljit će se turistička sezona.

Općina će se diferencirati na turističkom tržištu po jedinstvenosti svoje ponude i inovativnosti sadržaja koji nisu vezani samo uz sunce i more.

1. **KORISNIK:** **Grad Donji Miholjac**

**NAZIV PROJEKTA:** Kulturna baština Prandau-Mailath

**UKUPAN IZNOS PROJEKTA:** 1.965.800,00 HRK

**EU SREDSTVA:** 1.196.790, 00 HRK

**CILJ PROJEKTA:** Kroz obnovu kulturne baštine Grada Donjeg Miholjca izravno se utječe na povećanje broja posjetitelja i turističku ponudu grada te na direktno povećanje zapošljavanja u turističkom, ugostiteljskom, znanstveno-edukativnom i gospodarskom sektoru.

* **Poziv: Promicanje održivog korištenja prirodne baštine u nacionalnim parkovima i parkovima prirode**

Cilj ovog Poziva je održivo korištenje odredišta prirodne baštine (nacionalnih parkova i parkova prirode) s ciljem doprinosa održivom društveno-gospodarskom razvoju na lokalnoj/regionalnoj razini. Specifični cilj je povećanje privlačnosti i obrazovnog kapaciteta te uspostava boljeg upravljanja posjetiteljima u odredištima prirodne baštine (nacionalnim parkovima i parkovima prirode). Ukupno raspoloživa sredstva koja se mogu dodijeliti putem ovoga Poziva iznose 651.576.579,41 HRK.

1. **KORISNIK: Javna Ustanova Park prirode Telašćica**

**NAZIV PROJEKTA:** Interpretacijsko edukacijski centar Grpašćak

**UKUPAN IZNOS PROJEKTA:** 20.504.269,46 HRK

**EU SREDSTVA:** 13.153.622,55 HRK

**CILJ PROJEKTA:** Cilj projekta je doprinijeti održivom razvoju destinacije, poticati poduzetništvo lokalnog stanovništva, podizati svijesti javnosti o prirodnim i kulturnim vrijednostima i potrebi njihove zaštite i očuvanja, izraditi novi turistički proizvod i otvoriti mogućnost prezentacije i ponude, autohtonih proizvoda, kao i zapošljavanje novih kadrova.

1. **KORISNIK: Javna ustanova Nacionalni park Brijuni**

**NAZIV PROJEKTA:** Novo ruho Brijuna

**UKUPAN IZNOS PROJEKTA:** 41.759.488,84 HRK

**EU SREDSTVA:** 27.285.453,83 HRK

**CILJ PROJEKTA:** Projekt "Novo ruho Brijuna" rješava probleme nedostatka posjetiteljske infrastrukture, nedovoljne turističke valorizacije te nedostatka atraktivnih sadržaja vezanih uz prirodnu baštinu NP Brijuni. Ulaganjem u infrastrukturu, edukativne programe za posjetitelje i povećanje kompetencija zaposlenika unapređuje se sustav upravljanja NP Brijuni na principima održivog korištenja prirodne baštine s ciljem društveno- gospodarskog razvoja lokalne zajednice. Glavne ciljne skupine projekta su: posjetitelji i turisti, djeca i mladi, stručni posjetitelji i lokalno stanovništvo.

1. **KORISNIK: Javna ustanova Park prirode Medvednica**

**NAZIV PROJEKTA:** Poboljšanje posjetiteljskog kapaciteta u svrhu održivog upravljanja Parkom prirode Medvednica

**UKUPAN IZNOS PROJEKTA:** 29.695.351,77 HRK

**EU SREDSTVA:** 24.223.502,00 HRK

**CILJ PROJEKTA:** Projektom će se rekonstruirati kulturno dobro i opremiti novi Centar za posjetitelje Medvedgrad. Osigurat će se sadržaji za posjetitelje i njihov boravak u prirodi, stvoriti novi kapaciteti za održivo upravljanje prirodnom baštinom, podići svijest o prirodnim vrijednostima, doprinijeti razvoju turističkog potencijala i potaknuti razvoj lokalnog područja. Posljedično će se otvoriti nova radna mjesta, povećati broj posjetitelja kao i broj posjetitelja koji su sudjelovali u nekom od oblika edukativnog sadržaja i povećati broja proizvoda i sadržaja za posjetitelje.

1. **KORISNIK: Javna ustanova "Park prirode Kopački rit"**

**NAZIV PROJEKTA:** Projekt izgradnje turističkog pristaništa Sakadaš u Parku prirode Kopački rit

**UKUPAN IZNOS PROJEKTA:** 11.170.816, 18 HRK

**EU SREDSTVA:** 9.362.246,06 HRK

**CILJ PROJEKTA:** Cilj ovog projekta je izgradnja pristaništa s pratećim objektom i nabava plovila na pogon iz obnovljivih izvora energije u svrhu edukacije posjetitelja o značaju zaštite biološke raznolikosti. Samo ulaganje u infrastrukturu i razvoj novih edukativnih sadržaja omogućiti će veću fluktuaciju posjetitelja dok će nabava izletničkog elektrobroda i čamaca na solarni pogon omogućiti posjetiteljima potpuno novi doživljaj flore i faune u PP.

1. **KORISNIK: Javna ustanova "Park prirode Kopački rit"**

**NAZIV PROJEKTA:** Prezentacijsko edukacijski centar Tikveš

**UKUPAN IZNOS PROJEKTA:** 61.066.740, 42 HRK

**EU SREDSTVA:** 43.847.721,07 HRK

**CILJ PROJEKTA:** Projekt ima za cilj kroz održivo korištenje odredišta prirodne baštine valorizirati prirodnu

baštinu Parka prirode Kopački rit i povećati privlačnost i atraktivnost destinacije kroz razvoj i modernizaciju posjetiteljsko-edukativnih sadržaja i programa za sve posjetitelje, te na taj način omogućiti razvoj i revitalizaciju jednog od najvećih potencijala koji se nalazi u samom Parku prirode Kopački Rit.

1. **KORISNIK: Javna ustanova Nacionalni park Kornati**

**NAZIV PROJEKTA:** Rediviva Kurnata: Promicanje održivog korištenja prirodne baštine u Nacionalnom parku Kornati

**UKUPAN IZNOS PROJEKTA:** 57.755.105,63 HRK

**EU SREDSTVA:** 41.782.484,29 HRK

**CILJ PROJEKTA:** Osnovni cilj projekta Rediviva Kurnata je održivo korištenje i upravljanje prostorom Nacionalnog parka Kornati kroz zaštitu prirodnih vrijednosti i baštine NP Kornati, razvoj posjetiteljske infrastrukture i posjetiteljskih sadržaja te unaprjeđenje razine sigurnosti i iskustva posjetitelja.

1. **KORISNIK: Javna ustanova "Park prirode Vransko jezero"**

**NAZIV PROJEKTA:** Revitalizacija i povezivanje atrakcija Parka prirode Vransko jezero

**UKUPAN IZNOS PROJEKTA:** 24.459.022,38 HRK

**EU SREDSTVA:** 18.963.539,55 HRK

**CILJ PROJEKTA:** Ovaj projekt dat će važan doprinos održivom korištenju odredišta prirodne baštine i društveno-gospodarskom razvoju na lokalnoj/regionalnoj razini. Također, značajno će utjecati i na povećanje privlačnosti i edukativnih sadržaja te uspostavu boljeg upravljanja posjetiteljima u Parku prirode Vransko jezero.

* **Poziv: Modernizacija, unaprjeđenje i proširenje infrastrukture studentskog smještaja za studente u nepovoljnom položaju**

Ovaj Poziv usmjeren je na podršku javnim visokim učilištima za proširenje i poboljšanje njihovih smještajnih kapaciteta s naglaskom na studente u nepovoljnom položaju. Opći cilj je doprinijeti smanjenju troškova studiranja i povećati pristup visokom obrazovanju za redovite studente s naglaskom na studente u nepovoljnom položaju. Specifični cilj je usmjeren na povećanje kapaciteta studentskih domova kroz rekonstrukciju i modernizaciju postojećih i gradnju novih. Ukupan raspoloživ iznos bespovratnih sredstava za dodjelu u okviru ovog Poziva je 1.184.000.000,00 HRK.

1. **KORISNIK: Veleučilište u Požegi**

**NAZIV PROJEKTA:** Izgradnja studentskog doma u Požegi

**UKUPAN IZNOS PROJEKTA:** 32.708.529,43 HRK

**EU SREDSTVA:** 32.708.529,43 HRK

**CILJ PROJEKTA:** Izgradnjom studentskog doma u gradu Požegi unaprijedit će se kvaliteta studiranja i življenja redovnih studenata Veleučilišta u Požegi te će se sniziti troškovi studiranja što će povećati pristup visokom obrazovanju.

* **Poboljšanje isplativosti i pristupa dnevnim bolnicama i/ili dnevnim kirurgijama**
1. **KORISNIK: Opća bolnica Bjelovar**

**NAZIV PROJEKTA**: Poboljšanje pristupa dnevnoj bolnici u Općoj bolnici Bjelovar

**TRAJANJE PROJEKTA:** 35 mjeseci

**UKUPNA VRIJEDNOST PROJEKTA:** 52.757.582,00 HRK

**IZNOS BESPOVRATNIH SREDSTVA:** 50.000.000,00 HRK

**Kratki opis projekta:** Izgradnjom i opremanjem dnevne bolnice i dnevne kirurgije, povećati će se broj pacijenata liječenih u dnevnim bolnicama i dnevnim kirurgijama te skratiti prosjećna duljina boravka u bolnicama. Također, povećati će se i broj pacijenata, što će doprinijeti smanjenu lista čekanja. Naime, većom protočnošću pacijenata kroz dnevnu bolnicu, smanjiti će se broj pacijenata liječenih kroz stacionar te će se time smanjiti broj dana bolničkog liječenja i broj dana bolovanja. Pacijentima će zdravstvene usluge u bolnici biti pristupačnije i kvalitetnije te će se poboljšati uvjeti rada za zaposlenike.

* **Poboljšanje pristupa hitnoj zdravstvenoj zaštiti**
1. **KORISNIK:** Opća bolnica Bjelovar

**NAZIV PROJEKTA:** Poboljšanje pristupa hitnoj zdravstvenoj zaštiti u Bjelovarsko-bilogorskoj županiji

**TRAJANJE PROJEKTA:** 35 mjeseci

**UKUPNA VRIJEDNOST PROJEKTA:** 23.189.250,00 HRK

**IZNOS BESPOVRATNIH SREDSTVA:** 20.000.000,00 HRK

**KRATKI OPIS PROJEKTA:** Projektom će se povećati kvaliteta hitne zdravstvene zaštite kroz izgradnju i opremanje 1.451 m2 BRP prostora u okviru nove zgrade Opće bolnice Bjelovar, na način da se osigura efikasnije komuniciranje prema javnom prostoru, a također i centralno povezivanje sa ostalim segmentima bolnice za povećanje kvalitetne medicinske skrbi o pacijentima. Sustav će biti ekonomski efikasniji te time doprinijeti ukupnoj efikasnosti zdravstvenog sustava u RH.

* **Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelja usluga zdravstvene zaštite na primarnoj razini**
1. **KORISNIK:** Varaždinska županija

**NAZIV PROJEKTA:** Poboljšanje pristupa primarnoj zdravstvenoj zaštiti u Varaždinskoj županiji

**PARTNERI:** Dom zdravlja Varaždinske županije

**TRAJANJE PROJEKTA:** 18 mjeseci

**UKUPNA VRIJEDNOST PROJEKTA:** 12.843.834,40 HRK

**IZNOS BESPOVRATNIH SREDSTVA:** 10.899.409,24 HRK

**KRATKI OPIS PROJEKTA:** Projektom će se povećati dostupnost i raznovrsnost usluga kvalitetne primarne zdravstvene zaštite te smanjiti broj upućivanja u bolnice na području Varaždinske županije kroz ulaganja u opremu i infrastrukturu pružatelja zdravstvenih usluga. Podići će se kapaciteti koncesionara za pružanje novih usluga u skladu sa njihovim potrebama te provesti aktivnosti promicanja ravnopravnosti spolova i pristupačnosti za osobe s invaliditetom.

1. **KORISNIK:** Primorsko-goranska županija

**NAZIV PROJEKTA:** Unapređenje primarne zdravstvene zaštite na otocima Primorsko-goranske županije

**PARTNERI:** Dom zdravlja Primorsko-goranske županije

**TRAJANJE PROJEKTA:** 36 mjeseci

**Ukupna vrijednost projekta:** 3.091.164,20 HRK

**Iznos bespovratnih sredstva:** 2.624.913,64 HRK

**Kratki opis projekta:** Zdravstvena zaštita stanovništva na otocima je otežana zbog specifičnih demografskih i zemljopisnih obilježja te loše prometne povezanosti. Za većinu zdravstvenih usluga potrebno je putovati u Rijeku. Radi navedenog, projektom će se obnoviti postojeća i nabaviti nova opreme, a time i usluge. Prilagodit će se zgrade da bi bile pristupačne osobama s težom pokretljivosti.